**З А П О В Е Д**



София, 2021 година

На основание чл. 9, ал. 5 и чл. 26, ал. 1 и 6 от Закона за управление на средствата от Европейските структурни и инвестиционни фондове (ЗУСЕСИФ), във връзка със Заповед № РД-09-466/16.05.2019 г. на министъра на земеделието, храните и горите и одобрен доклад на директора на дирекция „Морско дело и рибарство“,

**Н А Р Е Ж Д А М:**

1. Утвърждавам Условия за кандидатстване и изпълнение  [(Приложение № 1 към настоящата заповед) и приложенията към тях по процедура чрез подбор на проекти](http://www.eufunds.bg/images/eu_funds/PMDR/5.4.zip) BG14MFOP001-5.015 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19“, мярка 5.4 „Преработване на продуктите от риболов и аквакултури” по чл. 69, параграф 3 от Регламент (ЕС) 508/2014 на Европейския парламент и на Съвета;
2. Утвърждавам обява за откриване на процедура чрез подбор на проекти BG14MFOP001-5.015 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19“, мярка 5.4 „Преработване на продуктите от риболов и аквакултури” по чл. 69, параграф 3 от Регламент (ЕС) 508/2014 на Европейския парламент и на Съвета по Програма за морско дело и рибарство 2014 - 2020 г. - Приложение № 2 от настоящата заповед.

[Условията за кандидатстване и изпълнение на одобрените проекти и приложенията към тях по процедурата](http://www.eufunds.bg/images/eu_funds/PMDR/5.4.zip) да бъдат публикувани за обща информация на Единния информационен портал за управлението на Европейските структурни и инвестиционни фондове - [https://www.eufunds.bg/](http://www.eufunds.bg) и в Информационната система за управление и наблюдение на средствата от Европейските структурни и инвестиционни фондове (ИСУН) 2020, заедно с обявата за процедура чрез подбор на проектни предложения.

Контрол по изпълнение на настоящата заповед възлагам на Стоян Котов – директор на дирекция „Морско дело и рибарство“.

Настоящата заповед подлежи на оспорване пред Административен съд София-град в 14-дневен срок от публикуването й.

Заповедта да се сведе до знанието на съответните длъжностни лица за сведение и изпълнение.

**Д-Р ЛОЗАНА ВАСИЛЕВА**



*Заместник - министър и*

*Ръководител на УО на ПМДР 2014-2020 г.*